A Tőkés László magyar lelkész által kirobbantott 1989-es romániai forradalom után adódott történelmi megbékélési lehetőség a román politikai vezetés ellenállásán bukott el. 1990-ben már magyarellenes pogrom robbant ki az országban. A rendszerváltás óta a másfél milliós erdélyi magyarság más európai kisebbségekkel szemben, akik erőszakkal és eredményesen harcolták ki jogaikat, békésen és eredménytelenül küzd a megmaradás zálogának tekintett területi és perszonális autonómia és önálló oktatási rendszer megteremtése érdekében.